નસવાડી : આજના યુગમાં શ્રવણ જેવો પુત્રમાં બાપને મળવો મુશ્કેલ છે, પણ નસવાડી તાલુકાના વાદરિયા ગામના બંને આંખોથી અંધ વૃધ્ધ પિતાને મળ્યો છે, શ્રવણ પુત્ર, રમવા ભણવાની ઉંમરે લાચાર અને નિરાધાર એવા બંને આંખોથી અંધ પિતાની તમામ જવાબદારી નિભાવનાર રહ્યો છે, ૭ વર્ષની નાની ઉંમરના પુત્રનો પુત્ર.છોટાઉદેપુરના નસવાડી તાલુકાના વાદરિયા ગામે પરિવારમાં ફક્ત અંધ પિતા અને સાત વર્ષનો પુત્ર રહે છે. પિતાની ખાવા, પીવા, નહાવાની તમામ દૈનિક ક્રિયા આ નાનકડો સંજય નિભાવે છે એટલું જ નહીં પરંતુ ભણવાનું છોડી પિતા અને પોતાના પેટનો ખાડો પૂરવા કરે છે. મજૂરી અને છેક પાંચ કિલોમીટર સુધી પોતાના અંધ પિતાનો હાથ પકડી ચાલીને જાય છે ઢોર ચરાવવા અને તેનાથી મળતા નજીવા મહેનતાણાથી ભરે છે પેટનો ખાડો, પરંતુ આ નાનકડી ઉંમરે આટલી મોટી જવાબદારી નિભાવનાર સંજય ભણવાની ઇચ્છા તો છે પણ સ્કૂલના જ શિક્ષકે તેનો બાપ અંધ હોય તેની સારસંભાળ કોણ રાખશે તેમ જણાવતા તેને ભણતર છોડી દીધું આમ સંજય ભણવાથી વંચિત રહેતા ભાવિ જઇ રહ્યું છે અંધકારમય જયારે પિતાની દેખરેખ રાખતો સંજયના જણાવ્યા મુજબ ‘હું મારા પિતાને જમાડું છું, નવડાવું છું, કપડાં અને ઢોર ચારું છું, સાહેબે કીધું કે તારા પિતાની કોણ સંભાળ લેશે એટલે હું ભણવા નથી જતો.’